2003R1438 — FI — 07.11.2008 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 1438/2003,

annettu 12 päivänä elokuuta 2003,

neuvoston asetuksen (EY) N:o 2371/2002 III luvussa määritellyn yhteisön laivastopolitiikan soveltamista koskevista yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 ( 1 ) ja erityisesti sen 11 artiklan 5 kohdan, 12 artiklan 2 kohdan, 13 artiklan 3 kohdan ja 14 artiklan 2 kohdan, sekä katsoo seuraavaa: (1) Yhteisön kalastuslaivaston kalastuskapasiteetin mukauttamista olisi valvottava tiiviisti, jotta varmistetaan, että se on oikeassa suhteessa saatavilla oleviin kalavaroihin. Asetuksen (EY) N:o 2371/2002 III luvussa säädetään erityisistä toimenpiteistä tämän tavoitteen saavuttamiseksi. (2) Jotta varmistetaan asetuksen (EY) N:o 2371/2002 III luvun moitteeton täytäntöönpano jäsenvaltioissa, olisi vahvistettava säännöt, joissa otetaan huomioon kaikki mainitussa asetuksessa sekä kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta 20 päivänä joulukuuta 2002 annetussa neuvoston asetuksessa (EY) N:o 2369/2002 ( 2 ) säädetyt parametrit, joita tarvitaan vetoisuutena (GT) ja konetehona (kW) ilmoitetun laivastokapasiteetin hallinnoimiseksi. (3) Kunkin jäsenvaltion laivaston kalastuskapasiteetin viitetasot olisi vahvistettava 1 päivän tammikuuta 2003 mukaisille tasoille syrjäisimpiä alueita lukuun ottamatta. (4) On tarpeen vahvistaa viitetasojen tarkistamista koskevat säännöt asetuksen (EY) N:o 2371/2002 11 artiklan 4 kohdan, 11 artiklan 5 kohdan, 13 artiklan 2 kohdan ja avoimuuden vuoksi 13 artiklan 1 kohdan b alakohdan ii alakohdan sekä kalastusalusten ominaisuuksista 22 päivänä syyskuuta 1986 annetun neuvoston asetuksen (ETY) N:o 2930/86 ( 3 ), sellaisena kuin se on muutettuna asetuksella (EY) N:o 3259/94 ( 4 ), mukaisesti vuoden 2003 loppuun mennessä päätökseen saatettavan yhteisön laivaston uudelleenmittaamisen huomioon ottamiseksi. (5) On tarpeen vahvistaa säännöt, joilla arvioidaan, noudattavatko laivaston uusimistukea 1 päivän tammikuuta 2003 jälkeen myöntävät jäsenvaltiot velvoitettaan vähentää 1 päivän tammikuuta 2003 mukaista viitetasoaan 3 prosenttia 1 päivänä tammikuuta 2005. (6) Viitetasoja määriteltäessä on tarvittaessa otettava huomioon hakemukset, jotka jäsenvaltiot ovat esittäneet komissiolle ennen 31 päivää joulukuuta 2002 neljännen monivuotisen ohjausohjelman (MOO IV) mukaisten tavoitteidensa lisäämiseksi neuvoston asetuksen (EY) N:o 2792/1999 ( 5 ), sellaisena kuin se on muutettuna asetuksella (EY) N:o 179/2002 ( 6 ), 6 artiklan ja neuvoston päätöksen 97/413/EY ( 7 ), sellaisena kuin se on muutettuna päätöksellä 2002/70/EY ( 8 ), 3 artiklan ja 4 artiklan 2 kohdan mukaisesti. (7) On tarpeen määritellä laskentamenetelmä sen arvioimiseksi, hallinnoivatko jäsenvaltiot alusten lisäämisiä laivastoonsa ja niiden poistamisia laivastosta asetuksen (EY) N:o 2371/2002 mukaisesti. (8) Jotta voidaan laskea laivaston kokonaiskapasiteetti 1 päivänä tammikuuta 2003, sellaisiin alusten lisäämisiin, joiden osalta on tehty hallinnollinen päätös 1 päivän tammikuuta 2000 ja 31 päivän joulukuuta 2002 välisenä aikana tuolloin sovellettavaa lainsäädäntöä noudattaen ja erityisesti komissiolle päätöksen 97/413/EY 6 artiklan mukaisesti ilmoitetun kansallisen lisäys/poisto-järjestelmän mukaisesti, on sovellettava erityiskohtelua, edellyttäen että kyseiset alukset lisätään laivastoon kolmen vuoden kuluessa asianomaisen jäsenvaltion tekemän hallinnollisen päätöksen päivämäärästä. (9) On tarpeen laatia soveltamissäännöt päätöksille, joita jäsenvaltiot tekevät asetuksen (EY) N:o 2371/2002 11 artiklan 5 kohdassa tarkoitettujen turvallisuuden, työskentelyolosuhteiden, hygienian ja tuotteiden laadun parantamiseksi tehtävien uudenaikaistamistöiden tukikelpoisuudesta, jotta varmistetaan hakemusten avoin arviointi ja yhtäläinen kohtelu ja estetään pyyntiponnistuksen kasvaminen kyseisten töiden johdosta. (10) Kalastusalusten ominaisuuksista 22 päivänä syyskuuta 1986 annetun neuvoston asetuksen (ETY) N:o 2930/86, sellaisena kuin se on muutettuna asetuksella (EY) N:o 3259/94, mukaan pääkannen yläpuolisen sisätilavuuden lisäämisellä ei ole vaikutusta kokonaispituudeltaan alle 15 metrin alusten vetoisuuteen. Niinpä kyseisten alusten uudenaikaistamiseen liittyvää vetoisuuden lisäämistä pääkannen yläpuolella ei oteta huomioon mukautettaessa viitetasoja asetuksen (EY) N:o 2371/2002 11 artiklan 5 kohdan mukaisesti. (11) On tarpeen vahvistaa soveltamista koskevat säännökset, jotta varmistetaan selkeät säännöt ja menettelyt jäsenvaltioiden tietojen toimittamiselle yhteisön alusrekisteriin; lisäksi tarvitaan uudet validointisäännöt kyseisten tietojen laadun ja luotettavuuden takaamiseksi. (12) Vuosikertomusten ja komission niistä asetuksen (EY) N:o 2371/2002 14 artiklan mukaisesti laatiman tiivistelmän pitäisi antaa selkeä kuva kalastuskapasiteetin ja kalastusmahdollisuuksien välisestä tasapainosta. (13) Kalastus- ja vesiviljelyalan hallintokomitea ei ole antanut lausuntoaan tässä asetuksessa säädetyistä toimenpiteistä puheenjohtajansa asettamassa määräajassa, sekä katsoo seuraavaa: ON ANTANUT TÄMÄN ASETUKSEN:







I

LUKU

SOVELTAMISALA JA MÄÄRITELMÄT

1 artikla

Soveltamisala

Tässä asetuksessa vahvistetaan asetuksen (EY) N:o 2371/2002 laivastopolitiikkaa koskevan luvun soveltamista koskevat yksityiskohtaiset säännöt. Sitä sovelletaan yhteisön kalastusalusten kalastuskapasiteettiin lukuun ottamatta aluksia,

a) joita käytetään yksinomaan asetuksen (EY) N:o 2792/1999 liitteessä III olevan 2 kohdan 2 alakohdassa määriteltyyn vesiviljelyyn; tai

b) jotka on rekisteröity perustamissopimuksen 299 artiklan 2 kohdassa tarkoitetuilla Ranskan, Portugalin tai Espanjan syrjäisimmillä alueilla.

2 artikla

Määritelmät

Tässä asetuksessa ilmaisulla:

▼M2

1) ”GTa1” tai ”valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuus” tarkoitetaan valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuutta. Jäljempänä olevassa 4 artiklassa esitetyssä vetoisuuden viitetasoa koskevassa kaavassa kyseinen arvo otetaan huomioon vain sen kapasiteetin osalta, joka ylittää asetuksen (EY) N:o 2371/2002 12 artiklan 1 kohdan mukaisten viitetasojen noudattamiseksi tarvittavan vetoisuuden vähennyksen; Uusissa jäsenvaltioissa ”GTa1” tai ”valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuus” tarkoitetaan valtiontuella laivastosta liittymispäivän ja 31 päivän joulukuuta 2006 välisenä aikana poistettujen alusten kokonaisvetoisuutta;

▼B

2) ”GTS” tai ”asetuksen (EY) N:o 2371/2002 11 artiklan 5 kohdan mukaisesti myönnetty kokonaisvetoisuuden lisäys” tarkoitetaan asetuksen (EY) N:o 2371/2002 11 artiklan 5 kohdan mukaisesti myönnettyjä kokonaisvetoisuuden lisäyksiä, jotka on rekisteröity ennen GTt:n laskentapäivää;

▼M2

3) ”GTa2” tai ”valtiontuella laivastosta 31 päivän joulukuuta 2006 jälkeen poistettujen alusten kokonaisvetoisuus” tarkoitetaan 1 päivän tammikuuta 2007 ja sen päivän, jonka osalta GTt lasketaan, välisenä aikana valtiontuella laivastosta poistettujen alusten kokonaisvetoisuutta. Jäljempänä 4 artiklassa olevassa vetoisuuden viitearvoa koskevassa kaavassa tämä arvo otetaan huomioon ainoastaan sen kapasiteetin määrän osalta, joka ylitti asetuksen (EY) N:o 2371/2002 12 artiklan 1 kohdan mukaisten viitetasojen noudattamisen edellyttämän vetoisuuden vähennyksen;

▼B

4) ”GT100” tai ”sellaisten yli 100 GT:n alusten kokonaisvetoisuus, jotka on lisätty laivastoon 31 päivän joulukuuta 2002 jälkeen myönnetyllä valtiontuella” tarkoitetaan sellaisten yli 100 GT:n alusten kokonaisvetoisuutta, jotka on lisätty laivastoon 1 päivän tammikuuta 2003 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 31 päivän joulukuuta 2002 jälkeen; Uusien jäsenvaltioiden osalta ilmaisulla ”GT100” tai ”sellaisten yli 100 GT:n alusten kokonaisvetoisuus, jotka on lisätty laivastoon 31 päivän joulukuuta 2002 jälkeen myönnetyllä valtiontuella” tarkoitetaan sellaisten yli 100 GT:n alusten kokonaisvetoisuutta, jotka on lisätty laivastoon 1 päivän toukokuuta 2004 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;

5) ”kWa” tai ”valtiontuella laivastosta 31 päivän joulukuuta 2002 jälkeen poistettujen alusten kokonaiskoneteho” tarkoitetaan valtiontuella laivastosta 1 päivän tammikuuta 2003 ja kWt:n laskentapäivän välisenä aikana poistettujen alusten kokonaiskonetehoa. Jäljempänä olevassa 4 artiklassa esitetyssä konetehon viitetasoa koskevassa kaavassa kyseinen arvo otetaan huomioon vain sen kapasiteetin osalta, joka ylittää asetuksen (EY) N:o 2371/2002 12 artiklan 1 kohdan mukaisten viitetasojen noudattamiseksi tarvittavan konetehon vähennyksen; Uusien jäsenvaltioiden osalta ilmaisulla ”kWa” tai ”valtiontuella laivastosta 31 päivän joulukuuta 2002 jälkeen poistettujen alusten kokonaiskoneteho” tarkoitetaan valtiontuella laivastosta 1 päivän toukokuuta 2004 ja kWt:n laskentapäivän välisenä aikana poistettujen alusten kokonaiskonetehoa;

6) ”kW100” tai ”sellaisten yli 100 GT:n alusten kokonaiskoneteho, jotka on lisätty laivastoon 31 päivän joulukuuta 2002 jälkeen myönnetyllä valtiontuella” tarkoitetaan sellaisten yli 100 kW:n alusten kokonaiskonetehoa, jotka on lisätty laivastoon 1 päivän tammikuuta 2003 ja GTt:n laskupäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 31 päivän joulukuuta 2002 jälkeen; Uusien jäsenvaltioiden osalta ilmaisulla ”kW100” tai ”sellaisten yli 100 GT:n alusten kokonaiskoneteho, jotka on lisätty laivastoon 31 päivän joulukuuta 2002 jälkeen myönnetyllä valtiontuella” tarkoitetaan sellaisten yli 100 GT:n alusten kokonaiskonetehoa, jotka on lisätty laivastoon 1 päivän toukokuuta 2004 ja kWt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;

7) ”GTt” tarkoitetaan laivaston kokonaisvetoisuutta minä tahansa päivänä 1 päivän tammikuuta 2003 jälkeen laskettuna;

8) ”Δ(GT-GRT)” tai ”laivaston uudelleenmittauksen tulos” tarkoitetaan eroa, joka on 1 päivänä tammikuuta 2003 laivaston vetoisuutena ilmoitetun kokonaiskapasiteetin sekä saman suureen asetuksen (ETY) N:o 2930/86 mukaisesti suoritetun laivaston bruttovetoisuuden uudelleenmittauksen jälkeen lasketun arvon välillä;

9) ”kWt” tarkoitetaan laivaston kokonaiskonetehoa minä tahansa päivänä 1 päivän tammikuuta 2003 jälkeen laskettuna;

10) ”pääkansi” tarkoitetaan kansainvälisessä aluksenmittausyleissopimuksessa (1969) määriteltyä yläkantta;

▼M2

11) ”uudet jäsenvaltiot” tarkoitetaan yhteisöön 1 päivän tammikuuta 2003 jälkeen liittyneitä jäsenvaltioita;

▼M2

12) ”kWr” tai ”valtiontuella, jonka edellytyksenä on konetehon vähentäminen, uusittujen moottoreiden kokonaisteho” tarkoitetaan valtiontuella 31 päivän joulukuuta 2006 jälkeen neuvoston asetuksen (EY) N:o 1198/2006 ( 9 ) 25 artiklan 3 kohdan b ja c alakohdan säännösten mukaisesti uusittujen moottoreiden kokonaistehoa.

▼B







II

LUKU

KALASTUSLAIVASTOJEN VIITETASOT

3 artikla

Viitetasojen vahvistaminen

Asetuksen (EY) N:o 2371/2002 12 artiklassa tarkoitetut vetoisuuden (GT) ja konetehon (kW) viitetasot 1 päivänä tammikuuta 2003 vahvistetaan kunkin jäsenvaltion osalta syrjäisimpiä alueita lukuun ottamatta liitteessä I.

▼M2

4 artikla

Viitetasojen valvonta

1. Vetoisuuden viitetasojen on kunkin jäsenvaltion osalta, lukuun ottamatta uusia jäsenvaltioita, oltava minä tahansa päivänä 1 päivän tammikuuta 2003 jälkeen (R(GT)t) samat kuin 1 päivänä tammikuuta 2003 sovellettavat, kyseiselle jäsenvaltiolle liitteessä I vahvistetut viitetasot (R(GT)03), joita tarkistetaan

a) vähentämällä i) 99 prosenttia julkisella tuella 1 päivän tammikuuta 2003 ja 31 päivän joulukuuta 2006 välisenä aikana laivastosta poistettavien alusten kokonaisvetoisuudesta (GTa1); ii) 96 prosenttia julkisella tuella 31 päivän joulukuuta 2006 jälkeen laivastosta poistettavien alusten kokonaisvetoisuudesta (GTa2);

b) ja lisäämällä asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS).

Viitetasot määritellään seuraavan kaavan mukaisesti:

R(GT)t = R(GT)03 – 0,99 GTa1 – 0,96 GTa2 + GTS

Kun laivastoon lisätään uutta kalastuskapasiteettia asetuksen (EY) N:o 2371/2002 13 artiklan 1 kohdan b alakohdan ii alakohdan edellytysten mukaisesti, toisessa alakohdassa mainittuja viitetasoja on vähennettävä 35 prosentilla 31 päivän joulukuuta 2002 jälkeen myönnetyllä valtiontuella laivastoon lisättyjen yli 100 GT:n alusten kokonaisvetoisuudesta (GT100) seuraavan kaavan mukaisesti:

R(GT)t = R(GT)03 – 0,99 GTa1 – 0,96 GTa2 – 0,35 GT100 + GTS

2. Konetehon viitetasojen on kunkin jäsenvaltion osalta, lukuun ottamatta uusia jäsenvaltioita, oltava minä tahansa päivänä 1 päivän tammikuuta 2003 jälkeen (R(kW)t) samat kuin 1 päivänä tammikuuta 2003 (R(kW)03) sovellettavat, kyseiselle jäsenvaltiolle liitteessä I vahvistetut viitetasot, joita tarkistetaan vähentämällä valtiontuella 31 päivän joulukuuta 2002 jälkeen laivastosta poistettavien alusten kokonaiskoneteho (kWa) ja 20 prosenttia valtiontuella, jonka edellytyksenä on konetehon alentaminen, korvattujen moottoreiden kokonaiskonetehosta (kWr).

Viitetasot määritellään seuraavan kaavan mukaisesti:

R(kW)t = R(kW)03 – kWa – 0,2 kWr

Kun laivastoon lisätään uutta kalastuskapasiteettia asetuksen (EY) N:o 2371/2002 13 artiklan 1 kohdan b alakohdan ii alakohdan edellytysten mukaisesti, toisessa alakohdassa mainittuja viitetasoja on vähennettävä 35 prosentilla 31 päivän joulukuuta 2002 jälkeen myönnetyllä valtiontuella laivastoon lisättyjen yli 100 GT:n alusten kokonaiskonetehosta (kW100) seuraavan kaavan mukaisesti:

R(kW)t = R(kW)03 – kWa – 0,2 kWr – 0,35 kW100

▼M2 —————

▼B







III

LUKU

LAIVASTOON LISÄYSTEN JA LAIVASTOSTA POISTOJEN HALLINNOINTI

▼M2

6 artikla

Laivaston kalastuskapasiteetti 1 päivänä tammikuuta 2003

Lukuun ottamatta uusia jäsenvaltioita, jäljempänä olevan 7 artiklan soveltamiseksi vetoisuutena (GT03) ja konetehona (kW03) ilmoitettu kalastuskapasiteetti 1 päivänä tammikuuta 2003 määritellään ottaen liitteen II mukaisesti huomioon ne alusten lisäämiset, jotka perustuvat asianomaisen jäsenvaltion 1 päivän tammikuuta 1998 ja 31 päivän joulukuuta 2002 välisenä aikana tuolloin sovellettavaa lainsäädäntöä noudattaen ja erityisesti komissiolle päätöksen 97/413/EY ( 10 ) 6 artiklan 2 kohdan mukaisesti ilmoitetun kansallisen lisäys/poistojärjestelmän mukaisesti tekemään hallinnolliseen päätökseen ja jotka toteutetaan viimeistään viiden vuoden kuluessa hallinnollisen päätöksen tekopäivästä.

6 a artikla

Uusien jäsenvaltioiden laivastojen kalastuskapasiteetti liittymispäivänä

Uusien jäsenvaltioiden osalta jäljempänä olevan 7 a artiklan soveltamiseksi vetoisuutena (GTacc) ja konetehona (kWacc) ilmoitettu kalastuskapasiteetti liittymispäivänä määritellään ottaen liitteen III mukaisesti huomioon ne alusten lisäämiset, jotka perustuvat asianomaisen jäsenvaltion enintään viisi vuotta ennen liittymispäivää tekemään hallinnolliseen päätökseen ja jotka toteutetaan viiden vuoden kuluessa kyseisen hallinnollisen päätöksen tekopäivästä.

7 artikla

Laivastoon lisäysten ja laivastosta poistojen valvonta

1. Asetuksen (EY) N:o 2371/2002 13 artiklan noudattamiseksi kunkin jäsenvaltion, uusia jäsenvaltioita lukuun ottamatta, on varmistettava, että kalastuskapasiteetti vetoisuutena (GTt) ilmaistuna on minä tahansa ajankohtana enintään yhtä suuri kuin 1 päivän tammikuuta 2003 kalastuskapasiteetti (GT03), jota tarkistetaan

a) vähentämällä i) 99 prosenttia valtiontuella 1 päivän tammikuuta 2003 ja 31 päivän joulukuuta 2006 välisenä aikana laivastosta poistettavien alusten kokonaisvetoisuudesta (GTa1); ii) 96 prosenttia valtiontuella 31 päivän joulukuuta 2006 jälkeen laivastosta poistettavien alusten kokonaisvetoisuudesta (GTa2); iii) 35 prosenttia 31 päivän joulukuuta 2002 jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100);

b) ja lisäämällä i) asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS); ii) laivaston uudelleenmittaamisen tulos (Δ(GT-GRT)).

Kunkin jäsenvaltion on varmistettava, että seuraavaa kaavaa noudatetaan:

GTt ≤ GT03 – 0,99 GTa1 – 0,96 GTa2 – 0,35 GT100 + GTS + Δ(GT-GRT)

2. Asetuksen (EY) N:o 2371/2002 13 artiklan noudattamiseksi kunkin jäsenvaltion, uusia jäsenvaltioita lukuun ottamatta, on varmistettava, että kalastuskapasiteetti konetehona (kWt) ilmaistuna on minä tahansa ajankohtana enintään yhtä suuri kuin 1 päivän tammikuuta 2003 kalastuskapasiteetti (kW03), jota tarkistetaan vähentämällä

a) valtiontuella laivastosta 31 päivän joulukuuta 2002 jälkeen poistettavien alusten kokonaiskoneteho (kWa);

b) 20 prosenttia valtiontuella, jonka edellytyksenä on konetehon vähentäminen, uusittujen moottoreiden kokonaistehosta (kWr);

c) 35 prosenttia 31 päivän joulukuuta 2002 jälkeen myönnetyllä valtiontuella laivastoon lisättävien yli 100 GT:n alusten kokonaiskonetehosta (kW100).

Kunkin jäsenvaltion on varmistettava, että seuraavaa kaavaa noudatetaan:

kWt ≤ kW03 – kWa – 0,2 kWr – 0,35 kW100

7 a artikla

Laivastoon lisäysten ja laivastosta poistojen valvonta uusissa jäsenvaltioissa

1. Asetuksen (EY) N:o 2371/2002 13 artiklan noudattamiseksi kunkin uuden jäsenvaltion on varmistettava, että kalastuskapasiteetti vetoisuutena (GTt) ilmaistuna on minä tahansa ajankohtana enintään yhtä suuri kuin liittymispäivän kalastuskapasiteetti (GTacc), jota tarkistetaan

a) vähentämällä i) yhteisöön 1 päivänä toukokuuta 2004 liittyneiden uusien jäsenvaltioiden osalta 98,5 prosenttia valtiontuella kyseisen päivän ja 31 päivän joulukuuta 2006 välisenä aikana laivastosta poistettavien alusten kokonaisvetoisuudesta (GTa1); ii) kunkin uuden jäsenvaltion osalta 96 prosenttia valtiontuella 31 päivän joulukuuta 2006 jälkeen poistettavien alusten kokonaisvetoisuudesta (GTa2); iii) kunkin uuden jäsenvaltion osalta 35 prosenttia liittymispäivänä tai sen jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100);

b) ja lisäämällä i) asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS); ii) laivaston uudelleenmittaamisen tulos (Δ(GT-GRT)).

Kunkin uuden jäsenvaltion on varmistettava, että seuraavaa kaavaa noudatetaan:

GTt ≤ GTacc – 0,985 GTa1 – 0,96 GTa2 – 0,35 GT100 + GTS + Δ(GT-GRT)

2. Asetuksen (EY) N:o 2371/2002 13 artiklan noudattamiseksi kunkin uuden jäsenvaltion on varmistettava, että kalastuskapasiteetti konetehona (kWt) ilmaistuna on minä tahansa ajankohtana enintään yhtä suuri kuin liittymispäivän kalastuskapasiteetti (kWacc), jota tarkistetaan vähentämällä

a) valtiontuella liittymispäivänä tai sen jälkeen laivastosta poistettavien alusten kokonaiskoneteho (kWa);

b) 20 prosenttia valtiontuella, jonka edellytyksenä on konetehon vähentäminen, uusittujen moottoreiden kokonaistehosta (kWr);

c) 35 prosenttia liittymispäivänä tai sen jälkeen myönnetyllä valtiontuella laivastoon lisättävien yli 100 GT:n alusten kokonaiskonetehosta (kW100).

Kunkin uuden jäsenvaltion on varmistettava, että seuraavaa kaavaa noudatetaan:

kWt ≤ kWacc – kWa – 0,2 kWr – 0,35 kW100

▼B







IV

LUKU

VETOISUUDEN LISÄÄMINEN TURVALLISUUDEN, TYÖSKENTELYOLOSUHTEIDEN, HYGIENIAN JA TUOTTEIDEN LAADUN PARANTAMISEKSI

8 artikla

Vetoisuuden lisäämistä koskevien hakemusten tukikelpoisuus

Asetuksen (EY) N:o 2371/2002 11 artiklan 5 kohdan mukainen aluksen vetoisuuden lisäämistä koskeva hakemus katsotaan tukikelpoiseksi seuraavin edellytyksin:

a) alukselle ei ole aiemmin myönnetty vetoisuuden lisäystä mainittujen säännösten mukaisesti;

b) alus on kokonaispituudeltaan vähintään 15 metriä;

c) aluksen ikä, joka lasketaan ottamalla huomioon hakemuksen vastaanottopäivän ja asetuksen (ETY) N:o 2930/86 6 artiklassa määritellyn käyttöönottopäivän välinen aika, on vähintään viisi vuotta;

d) vetoisuuden lisäys johtuu turvallisuuden, työskentelyolosuhteiden, hygienian ja tuotteiden laadun parantamiseksi tehtävistä uudenaikaistamistöistä;

e) edellä d kohdassa tarkoitetut työt eivät lisää pääkannen alapuolista tilaa;

f) edellä d alakohdassa tarkoitetut työt eivät lisää kalaruumille tai pyydyksille tarkoitettua tilaa.

9 artikla

Jäsenvaltioiden velvollisuudet

1. Jäsenvaltioiden on arvioitava vetoisuuden lisäämistä koskevat hakemukset ja päätettävä, voidaanko ne hyväksyä 8 artiklassa säädetyin edellytyksin.

2. Jäsenvaltioiden on ylläpidettävä tiedostoa kustakin aluksesta, jonka osalta tehdään vetoisuuden lisäämistä koskeva päätös asetuksen (EY) N:o 2371/2002 11 artiklan 5 kohdan mukaisesti. Tiedoston on sisällettävä kaikki tekniset tiedot, joita jäsenvaltio on käyttänyt hakemuksen arviointiin. Jäsenvaltion on toimitettava nämä tiedostot komissiolle tämän pyynnöstä viipymättä.







V

LUKU

TIETOJEN KERUU

10 artikla

Tietojen keruu jäsenvaltioissa ja toimittaminen komissiolle

1. Kunkin jäsenvaltion on kerättävä seuraavia toimia koskevat tiedot:

a) kaikki laivastoon lisäämiset tai siitä poistamiset;

b) kaikki aluksen uudenaikaistamistyöt, jotka vaikuttavat sen kalastuskapasiteettiin.

2. Jäsenvaltioiden on toimitettava komissiolle vähintään seuraavat tiedot:

a) aluksen sisäinen numero ja nimi;

b) aluksen kalastuskapasiteetti bruttotonneina (GT) ja kilowatteina (kW);

c) aluksen rekisteröintisatama;

d) toimenpiteen tyyppi ja päivämäärä: i) laivastosta poisto (esim. romutus, vienti, siirto toiseen jäsenvaltioon, yhteisyritys, siirto muuhun toimintaan); ii) laivastoon lisäys (esim. aluksen rakentaminen, tuonti, siirto toisesta jäsenvaltiosta, siirto muusta toiminnasta); tai iii) uudenaikaistaminen, josta on mainittava, onko se tehty turvallisuussyistä asetuksen (EY) N:o 2371/2002 11 artiklan 5 kohdan mukaisesti;

e) myönnetäänkö toimenpiteeseen valtiontukea;

f) tarvittaessa jäsenvaltion valtiontuen myöntämisestä tekemän hallinnollisen päätöksen päivämäärä;

g) uudenaikaistamistöiden osalta konetehon muutos (kW) ja vetoisuuden muutos (GT) pääkannen ylä- ja alapuolella.

3. Jäsenvaltioiden on toimitettava nykyiseen, komission asetuksessa (EY) N:o 2090/98 ( 11 ) määriteltyyn yhteisön alusrekisteriin sisältyviä tietoja kattavammat tiedot sähköisessä muodossa siihen asti, kun asetuksen (EY) N:o 2371/2002 15 artiklassa tarkoitetut täytäntöönpanosäännökset annetaan.







VI

LUKU

TIETOJENVAIHTO JA VUOSIKERTOMUS

11 artikla

Tietojenvaihto

Jäsenvaltioiden on annettava muille jäsenvaltioille ja komissiolle yhteisön laivastopolitiikkaa koskevan lainsäädännön täytäntöönpanoa koskevia tietoja, joihin tulee sisältyä myös seuraavat näkökohdat:

a) kansalliset täytäntöönpanosäännöt ja -välineet, joilla varmistetaan asetuksen (EY) N:o 2371/2002 III luvun noudattaminen;

b) laivaston valvonnan ja seurannan hallinnolliset menettelyt sekä tiedot niihin osallistuvista viranomaisista;

c) tiedot laivaston kapasiteetin kehittymisestä, erityisesti valtiontuen avulla toteutetuista poistoista ja uusimisista;

d) mahdolliset viitetasojen noudattamiseksi laaditut laivaston vähentämissuunnitelmat;

e) tiedot laivaston kapasiteetin kehittymisestä syrjäisimmillä alueilla suhteessa alusten siirtoon mantereen ja syrjäisimpien alueiden välillä;

f) tiedot pyyntiponnistuksen rajoittamisjärjestelmien vaikutuksista laivaston kapasiteettiin, erityisesti silloin, kun nämä järjestelmät ovat osa elvyttämissuunnitelmaa tai monivuotista hoitosuunnitelmaa;

g) muut jäsenvaltioiden välisen tiedonvaihdon ja parhaiden käytänteiden jakamisen kannalta merkityksellisiksi ja hyödyllisiksi katsottavat tiedot.

12 artikla

Vuosikertomus

1. Kunkin jäsenvaltion on lähetettävä komissiolle kunkin vuoden 30 päivään huhtikuuta mennessä sähköisessä muodossa kertomus toimista, joita se on toteuttanut edellisenä vuonna kalastuskapasiteetin ja kalastusmahdollisuuksien välisen kestävän tasapainon saavuttamiseksi.

2. Komissio laatii yhteisön alusrekisteristä saatavien tietojen ja 1 kohdan mukaisesti saatujen kertomusten sisältämien tietojen perusteella tiivistelmän, jonka se esittää tieteellis-teknis-taloudelliselle kalatalouskomitealle sekä asetuksen (EY) N:o 2371/2002 30 artiklan 1 kohdassa perustetulle kalastus- ja vesiviljelyalan komitealle ennen kunkin vuoden 30 päivää heinäkuuta.

Nämä kaksi komiteaa antavat komissiolle lausuntonsa viimeistään kunkin vuoden 31 päivänä lokakuuta.

3. Komissio toimittaa tiivistelmän, johon on liitetty jäsenvaltioiden kertomukset sekä 2 kohdassa mainittujen komiteoiden lausunnot, Euroopan parlamentille ja neuvostolle kunkin vuoden 31 päivään joulukuuta mennessä.

13 artikla

Vuosikertomuksessa annettavat tiedot

1. Edellä 12 artiklassa säädettyjen jäsenvaltioiden kertomusten tulee sisältää vähintään seuraavat tiedot:

a) kuvaus kalastuslaivastoista suhteessa niiden harjoittamaan kalastukseen: edellisen vuoden kehitys, monivuotisen hoitosuunnitelman tai elvyttämissuunnitelman alaiset kalastukset mukaan luettuina;

b) elvyttämissuunnitelman tai monivuotisen hoitosuunnitelman taikka kansallisen järjestelmän osana toteutettujen pyyntiponnistuksen rajoittamisjärjestelmien vaikutukset kalastuskapasiteettiin;

c) tiedot lisäys/poisto-järjestelmän sekä viitetason noudattamisesta;

d) tiivistelmä laivastohallintojärjestelmän puutteista ja vahvuuksista, johon liitetään parannussuunnitelma, sekä tiedot laivastopolitiikan välineiden noudattamisesta yleisellä tasolla;

e) tiedot hallinnollisten menettelyjen muutoksista, jotka ovat laivastohallinnon kannalta merkityksellisiä.

2. Jäsenvaltioiden kertomukset saavat olla enintään 10 sivun pituisia.

14 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2003.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M3









LIITE I







Viitetasot jäsenvaltioittain (1) Jäsenvaltio Viitetasot 1. tammikuuta 2003 R(GT) 03 R(kW) 03 Belgia 23 372 67 857 Tanska 132 706 459 526 Saksa 84 262 175 927 Kreikka 119 910 653 497 Espanja (lukuun ottamatta Kanariansaarille 31.12.2002 rekisteröityä kapasiteettia) 728 344 1 671 739 Ranska (lukuun ottamatta osaa Ranskan merentakaisista departementeista koskevia MOO IV:n tavoitteita) 230 257 920 969 Irlanti 88 700 244 834 Italia 229 862 1 338 971 Alankomaat 197 599 487 809 Portugali (lukuun ottamatta osaa Azoreista ja Madeirasta koskevia MOO IV:n tavoitteita) 171 502 412 025 Suomi 23 203 216 195 Ruotsi 51 993 261 028 Yhdistynyt kuningaskunta 286 120 1 129 194 Yhteensä 2 367 830 8 039 571 (1) Viitetasoja voidaan tarkistaa sellaisten alusten huomioon ottamiseksi, jotka olivat olemassa 31 päivänä joulukuuta 2002, mutta joita ei koske MOO IV, ja jotka eivät olleet rekisteröityjä tämän taulukon laatimispäivänä.

▼B









LIITE II

SÄÄNNÖT VETOISUUTENA (GT03) JA KONETEHONA (kW03) ILMOITETUN KALASTUSKAPASITEETIN LASKEMISEKSI 1 PÄIVÄNÄ TAMMIKUUTA 2003

Tässä liitteessä tarkoitetaan ilmaisulla

1. ”GTFR”: laivaston vetoisuutena ilmoitettua kalastuskapasiteettia 1 päivänä tammikuuta 2003 yhteisön kalastusalusrekisterin perusteella laskettuna;

▼M2

2. ”GT1”: niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti on poistettu ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana;

▼B

3. ”GT2”: niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2002 ja 30 päivän kesäkuuta 2002 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen;

▼M2

4. ”GT3”: niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti on poistettu ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana;

▼B

5. ”GT4”: niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2000 ja 31 päivän joulukuuta 2001 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen;

6. ”kWFR”: laivaston konetehona ilmoitettua kalastuskapasiteettia 1 päivänä tammikuuta 2003 yhteisön kalastusalusrekisterin perusteella laskettuna;

▼M2

7. ”kW1”: niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti on poistettu ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana;

▼B

8. ”kW2”: niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2002 ja 30 päivän kesäkuuta 2002 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen;

▼M2

9. ”kW3”: niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti on poistettu ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana;

▼B

10. ”kW4”: niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2000 ja 31 päivän joulukuuta 2001 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen.

Edellä 6 artiklassa määritelty laivaston vetoisuutena (GT03) ja konetehona (kW03) ilmoitettu kalastuskapasiteetti lasketaan seuraavan kaavan mukaisesti:

▼M2









LIITE III

SÄÄNNÖT VETOISUUTENA (GTacc) JA KONETEHONA (KWacc) ILMOITETUN KALASTUSKAPASITEETIN LASKEMISEKSI LIITTYMISPÄIVÄNÄ UUSISSA JÄSENVALTIOISSA

Tässä liitteessä tarkoitetaan ilmaisulla:

1. ”GTFR”: laivaston vetoisuutena ilmoitettua kalastuskapasiteettia liittymispäivänä yhteisön kalastusalusrekisterin perusteella laskettuna;

2. ”GT1”: niiden alusten kokonaisvetoisuutta, jotka on lisätty laivastoon liittymispäivän jälkeen enintään viisi vuotta ennen liittymispäivää tehdyn hallinnollisen päätöksen perusteella;

3. ”kWFR”: laivaston konetehona ilmoitettua kalastuskapasiteettia liittymispäivänä yhteisön kalastusalusrekisterin perusteella laskettuna;

4. ”kW1”: niiden alusten kokonaiskonetehoa, jotka on lisätty laivastoon liittymispäivän jälkeen enintään viisi vuotta ennen liittymispäivää tehdyn hallinnollisen päätöksen perusteella;

Edellä 6 a artiklassa määritelty laivaston vetoisuutena (GTacc) ja konetehona (kWacc) ilmoitettu kalastuskapasiteetti lasketaan seuraavan kaavan mukaisesti:

GTacc = GTFR + GT1

kWacc = kWFR + kW1